Што је лепа сјајна месечина
Што је лепа сјајна месечина!
Чак се види до Видина града,
До Видина, што ј' Вида градила,
у Видину коло заиграло,
И у колу момче и девојче!
                      ---
Што је лепа сјајна месечина:
Чак се види до Будима града,
До Будима што је Буда градила,
И у њему коло заиграло,
И у колу мома и удовче!
                     ---
Ал' је лепше коло у Видину,
Што га игра момче и девојче,
Него што је коло у Будиму.

Извор  
Станковић, Ж. 1951. Народне песме у Крајини. Музиколошки институт САНУ: Београд., бр. 100., стр. 74-75. 

Љубавне песме‎ 
Народне песме у Крајини